Samkomulag hefur náðst um að útgerðir uppsjávarskipa leggi Hafrannsóknastofnun lið við loðnuleit og mælingar í vetur . Leggja þær til tvö skip sem munu leita með rannsóknarskipi Hafrannsóknastofnunar . Stofnunin greiðir um helming kostnaðar við úthald skipanna , samtals um 30 milljónir króna . „ Mér er létt . Þetta er mjög mikilvægt til að reyna að ná góðri mælingu . Vonandi er nóg af loðnu þannig að það verði einhver vertíð , “ segir Sigurður Guðjónsson , forstjóri Hafrannsóknastofnunar . Samkomulagið náðist á fundi hans með fulltrúum Samtaka fyrirtækja í sjávarútvegi ( SFS ) síðdegis í gær . Rannsóknarskipið Árni Friðriksson fer til loðnumælinga nk. mánudag , ef veður leyfir , annars fyrsta dag sem gefur . Tvö skip frá útgerðunum fara til móts við hann , að því er segir í Morgunblaðinu í dag .